Source: http://www.legex.ro/Ordonanta-84-2003-35733.aspx
Timestamp: 2020-01-29 17:55:06+00:00
Document Index: 37507082

Matched Legal Cases: ['Articolul 1', 'articolul 7', 'Articolul 1', 'articolul 11', 'Articolul 1', 'articolul 14', 'articolul 7', 'articolul 7']

Ordonanţa 84/2003 | Legislatie gratuita
Articolul 1 din actul Ordonanţa 84 2003 modifica articolul 7 din actul Ordonanţa 65 1997
Articolul 1 din actul Ordonanţa 84 2003 modifica articolul 11 din actul Ordonanţa 65 1997
Articolul 1 din actul Ordonanţa 84 2003 modifica articolul 14 din actul Ordonanţa 65 1997
Ordonanţa 84 2003 aprobat de Legea 225 2004
ORDONANTA Nr. 84 din 28 august 2003
pentru modificarea si completarea Ordonantei Guvernului nr. 65/1997 privind regimul pasapoartelor in Romania
ACT PUBLICAT IN: MONITORUL OFICIAL NR. 622 din 30 august 2003
In temeiul art. 107 din Constitutie si al art. 1 pct. VII.1 din Legea nr. 279/2003 privind abilitarea Guvernului de a emite ordonante,
Ordonanta Guvernului nr. 65/1997 privind regimul pasapoartelor in Romania, publicata in Monitorul Oficial al Romaniei, Partea I, nr. 226 din 30 august 1997, aprobata cu modificari prin Legea nr. 216/1998, publicata in Monitorul Oficial al Romaniei, Partea I, nr. 446 din 23 noiembrie 1998, cu modificarile si completarile ulterioare, se modifica si se completeaza dupa cum urmeaza:
1. La articolul 7 litera A, punctul 17 se modifica si va avea urmatorul cuprins:
"17. functionarii cu grad diplomatic si consular si persoanele care isi desfasoara activitatea in Ministerul Afacerilor Externe, prin detasare de la alte institutii, pe functii corespunzatoare functionarilor cu grad diplomatic si consular, atasatii militari si adjunctii acestora, directorii centrelor culturale si adjunctii acestora, precum si functionarii superiori din organizatiile internationale, interguvernamentale;"
2. Dupa punctul 20 al literei A a articolului 7 se introduce un nou punct, punctul 21, cu urmatorul cuprins:
"21. alte persoane care se deplaseaza in strainatate, in misiune oficiala, pentru sustinerea unor interese nationale, cu aprobarea ministrului afacerilor externe."
3. La articolul 7 litera B, punctul 7 se modifica si va avea urmatorul cuprins:
"7. alte persoane, cu aprobarea ministrului afacerilor externe, cand calatoresc in strainatate in misiuni oficiale."
4. Alineatul (2) al articolului 11 se modifica si va avea urmatorul cuprins:
"(2) La cererea ambilor parinti ori a reprezentantului legal, in situatii motivate, se poate elibera pasaport individual si copiilor care nu au implinit varsta de 14 ani; pentru minorul incredintat unuia dintre parinti prin hotarare judecatoreasca ramasa definitiva, pasaportul individual se poate elibera la cererea parintelui caruia minorul i-a fost incredintat."
5. Litera b) a alineatului (1) al articolului 14 se modifica si va avea urmatorul cuprins:
"b) este invinuit sau inculpat intr-o cauza penala si magistratul dispune instituirea masurii interdictiei parasirii localitatii sau tarii, in scopul asigurarii bunei desfasurari a procesului penal, indiferent de faza in care acesta se afla;"
6. Litera e) a alineatului (1) al articolului 14 se modifica si va avea urmatorul cuprins:
"e) a savarsit in strainatate fapte de natura sa aduca atingere sigurantei nationale, mentinerii ordinii publice, protectiei sanatatii sau moralei ori drepturilor si libertatilor fundamentale ale altei persoane, care sunt stabilite prin hotarari judecatoresti sau fac obiectul urmaririi penale; dovada faptelor savarsite in strainatate se face cu acte judiciare recunoscute potrivit legii romane; in astfel de cazuri masura se dispune de catre Directia Generala de Evidenta Informatizata a Persoanei sau de catre formatiunile teritoriale de evidenta informatizata a persoanei, dupa caz, pentru o durata cuprinsa intre 1 an si 5 ani, stabilita proportional cu gravitatea faptei comise si cu consecintele ei. Aceeasi masura poate fi luata si impotriva persoanei care a savarsit in strainatate fapta de cersetorie, constatata potrivit legii, precum si impotriva persoanelor returnate in baza acordurilor de readmisie incheiate de Romania cu alte state si a cetatenilor romani care au fost returnati din state cu care Romania nu a incheiat acorduri de readmisie, indiferent de motive, ori care au depasit termenele de sedere in statele in care au calatorit, stabilite prin acordurile sau conventiile incheiate cu acestea."
Ordonanta Guvernului nr. 65/1997, aprobata cu modificari si completari prin Legea nr. 216/1998, cu modificarile si completarile ulterioare, va fi republicata in Monitorul Oficial al Romaniei, Partea I, dupa aprobarea prin lege a prezentei ordonante.
COMENTARII la Ordonanţa 84/2003
Momentan nu exista niciun comentariu la Ordonanţa 84 din 2003
Alte acte pe aceeaşi temă cu Ordonanţa 84/2003
Legea 225 2004
privind aprobarea Ordonantei Guvernului nr. 84/2003 pentru modificarea si completarea Ordonantei Guvernului nr. 65/1997 privind regimul pasapoartelor in Romania